ΓΡΑΠΤΗ ΕΡΩΤΗΣΗ P-1449/03

υποβολή: Brbara Dhrkop Dhrkop (PSE) προς την Επιτροπή

(16 Απριλίου 2003)

Θέμα: Πληρωμή διδάκτρων κατά την εγγραφή των τέκνων των βοηθών των ευρωβουλευτών στα Ευρωπαϊκά Σχολεία

Κατά τη συνεδρίασή του στις 28 και 29 Απριλίου 1998, το Ανώτατο Συμβούλιο των Ευρωπαϊκών Σχολείων συνήλθε στην Κοπεγχάγη και αποφάσισε, παρά τη διαφωνία της Ευρωπαϊκής Επιτροπής, να ταξινομήσει τα τέκνα των βοηθών των ευρωβουλευτών στην Κατηγορία ΙΙΙ, γεγονός που συνεπάγεται την καταβολή ολόκληρου του ποσού των διδάκτρων, το οποίο ανέρχεται για το σχολικό έτος 2003-2004 σε 1 886 ευρώ για το νηπιαγωγείο, 2 622 ευρώ για το δημοτικό και 3 578 ευρώ για το γυμνάσιο.

Μέχρι της ημερομηνίας αυτής, τα τέκνα των βοηθών των ευρωβουλευτών ταξινομούντο στην Κατηγορία Ι με συνέπεια να απαλλάσσονται από την καταβολή αυτών των διδάκτρων.

Ηπογράφουσα γνωρίζει βέβαια ότι η ανωτέρω απόφαση ελήφθη από το Ανώτατο Συμβούλιο των Ευρωπαϊκών Σχολείων· δεδομένου όμως ότι η Ευρωπαϊκή Επιτροπή διαθέτει εκπρόσωπο στο εν λόγω Συμβούλιο, θα θέλαμε να μας ενημερώσει σχετικά με τα εξής:

Για ποιό λόγο αποφάσισε το Ανώτατο Συμβούλιο να τροποποιήσει μία πρακτική με την οποία, για μακρόχρονη περίοδο, τα τέκνα των βοηθών των βουλευτών ταξινομούντο στην Κατηγορία I;Ως γνωρίζει βέβαια η Επιτροπή, οι αποδοχές των βοηθών των βουλευτών προέρχονται απευθείας από το γενικό προϋπολογισμό της Ευρωπαϊκής Ένωσης· στο κεφάλαιο 39 του Τμήματος Ι, Κοινοβούλιο, Δαπάνες σχετικά με τους βοηθούς των βουλευτών, το κονδύλιο 3910 αναφέρει τις πιστώσεις που προορίζονται να καλύψουν τις δαπάνες που απορρέουν από τον ορισμό και τη χρησιμοποίηση τωνπηρεσιών ενός ή περισσοτέρων βοηθών. Από την άλλη πλευρά, η σύμβαση εργασίας των βοηθών θεσπίζεται, σύμφωνα με το άρθρο 14 του κανονισμού για τις δαπάνες και αποζημιώσεις των βουλευτών του ΕΚ, μεταξύ του βουλευτή και του βοηθού ή μεταξύ τρίτου πληρωτή και του βοηθού.

Δεδομένου ότι παρατηρούμε να περιλαμβάνονται στην Κατηγορία Ι και τα τέκναπαλλήλων που δεν έχουν καμιά συμβατική σχέση, ιδιωτική ή δημόσια, με τα ευρωπαϊκά θεσμικά όργανα, των οποίων ο μισθός δεν προέρχεται από το γενικό προϋπολογισμό της ΕΕ και των οποίων η εργασία δεν επιτελείται στην έδρα ενός των οργάνων -αντίθετα με την περίπτωση των διαπιστευμένων βοηθών βουλευτών- δεν συμφωνεί η Επιτροπή ότι, βάσει των ανωτέρω,πάρχουν αντικειμενικοί λόγοι για τους οποίους θα έπρεπε τα τέκνα των βοηθών των βουλευτών να περιληφθούν στην Κατηγορία I;

Aπάντηση του κ. Kinnock εξ ονόματος της Επιτροπής

(4 Ιουνίου 2003)

Το θέμα της κατάλληλης κατηγορίας κατάταξης των τέκνων των βοηθών των ευρωβουλευτών ετέθη από το Ευρωπαϊκό Σχολείο Βρυξελλών Ι όταν εγγράφηκαν εκεί τα τέκνα δύο βοηθών για το σχολικό έτος 1997/98. Ο Διευθυντής του Σχολείου είχε αμφιβολίες ως προς την ορθότητα της κατάταξης στην κατηγορία Ι των τέκνων των βοηθών ευρωβουλευτών, κατά την εγγραφή τους.

Το θέμα αυτό ετέθηπόψη του Ανωτάτου Συμβουλίου στη συνεδρίασή του της 28ης και 29ης Απριλίου 1998. Όπως σωστά αναφέρει το Αξιότιμο Μέλος του Κοινοβουλίου, η Επιτροπή τάχθηκεπέρ της κατάταξής του στην κατηγορία I, με το εξής επιχείρημα: Ενώ είναι αλήθεια ότι, από τυπική άποψη, ο άμεσος σύνδεσμος είναι αυτός μεταξύ του βοηθού και του ευρωβουλευτή και όχι μεταξύ του βοηθού και του Κοινοβουλίου, παρ' όλα αυτά αληθεύει ότι στην πράξη, οι ευρωβουλευτές, κατά την πρόσληψη των βοηθών τους, ενεργούν όχι ως ιδιώτες ή πρόσωπα εξωτερικά προς το θεσμικό όργανο, αλλά, λόγω της ιδιότητάς τους ως ευρωβουλευτών, ενεργούν ως αναπόσπαστο μέρος του Κοινοβουλίου.

Με εξαίρεση την Ιταλία, της οποίας η εθνική αντιπροσωπεία ήταν η μόνη που συμμερίστηκε την άποψη της Επιτροπής, όλες οι αντιπροσωπείες ήταν της άποψης ότι τα παιδιά αυτά, ελλείψει άμεσου δεσμού απασχόλησης μεταξύ των βοηθών και του Κοινοβουλίου, πρέπει να κατατάσσονται στην κατηγορία III των μαθητών, όσον καιρό εκκρεμεί σχετική τροποποίηση του καθεστώτος των βοηθών ευρωβουλευτών.

Το σχετικό απόσπασμα των πρακτικών της συνεδρίασης αναφέρει: Ο εκπρόσωπος της Επιτροπής και η ιταλική αντιπροσωπεία επέμειναν ότι τα τέκνα αυτά πρέπει να θεωρούνται ότι εμπίπτουν στην κατηγορία I, αλλά ορισμένος αριθμός αντιπροσωπειών διατύπωσαν αντιρρήσεις. Η ολλανδική αντιπροσωπεία επεσήμανε τον παράνομο χαρακτήρα των αποφάσεων που φαίνεται να έχουν ληφθεί — όπως αποδεικνύεται από το σχετικό έγγραφο — με την εγγραφή ορισμένων από τα τέκνα αυτά στην κατηγορία I. Tο Συμβούλιο αποφάσισε ότι τα τέκνα που έχουν ήδη εγγραφεί θα μπορούσαν να παραμείνουν στα σχολεία και στην κατηγορία στην οποία έγιναν δεκτά. Όσον αφορά τις μελλοντικές εγγραφές, αποφάσισε, παρά την αντίθετη άποψη της Επιτροπής, να εγκρίνει την πρόταση της επιτροπής διοίκησης και οικονομικών, για κατάταξη των τέκνων αυτών στην κατηγορία III, στην οποία πρέπει να έχουν προτεραιότητα.

Παρ' όλα αυτά, η Επιτροπή, σε κάθε ευκαιρία που θα δίδεται, θα συνεχίσει να επιχειρηματολογείπέρ της κατάταξης των τέκνων των βοηθών των ευρωβουλευτών στην κατηγορία I, και ιδιαίτερα εάν τροποποιηθεί το καθεστώς που διέπει τους βοηθούς, ευθυγραμμιζόμενο με τις προτεινόμενες από το Κοινοβούλιο αλλαγές, στο πλαίσιο της μεταρρύθμισης του Κανονισμού Υπηρεσιακής Κατάστασης τωνπαλλήλων και του λοιπού προσωπικού των Κοινοτήτων.

Όπως ενδεχομένως γνωρίζει το Αξιότιμο Μέλος του Κοινοβουλίου, σύμφωνα με τη Σύμβαση της 21ης Ιουνίου 1994, τα Ευρωπαϊκά Σχολεία αποτελούν ιδρύματα που συστάθηκαν με πρωταρχικό σκοπό την εκπαίδευση των παιδιών του προσωπικού των Ευρωπαϊκών Κοινοτήτων. Άλλα παιδιά μπορούν επίσης να εγγράφονται σάυτά εντός των ορίων που θέτει το Ανώτατο Συμβούλιο.

Το Ανώτατο Συμβούλιο, που είναι το αρμόδιο για τα Σχολεία μη κοινοτικό διακυβερνητικό όργανο, είναι επιφορτισμένο με την εφαρμογή της Σύμβασης και διαθέτει την αναγκαία για τον σκοπό αυτό εξουσία λήψης αποφάσεων σε θέματα εκπαιδευτικά, προϋπολογισμού και διοίκησης. Κατά την άσκηση των εξουσιών αυτών, το Συμβούλιο έχειιοθετήσει έναν κανόνα, βάσει του οποίου οι μαθητές κατατάσσονται σε 3 κατηγορίες, όσον αφορά την εγγραφή τους και την πληρωμή διδάκτρων.

Η κατηγορία Ι αναφέρεται στα παιδιά του εν ενεργεία προσωπικού των κοινοτικών οργάνων και λοιπών φορέων, που θεωρούνται από το Συμβούλιο ως συγκρίσιμοι, προσωπικό που απασχολείται άμεσα και διαρκώς για ελάχιστο διάστημα ενός έτους. Τα παιδιά αυτά πρέπει να γίνονται δεκτά στα Ευρωπαϊκά Σχολεία και απαλλάσσονται από την καταβολή διδάκτρων.

Στην κατηγορία II περιλαμβάνονται οι μαθητές που καλύπτονται από επιμέρους συμφωνίες ή αποφάσεις που συνεπάγονται ειδικά δικαιώματα καιποχρεώσεις απέναντί τους.

Στην κατηγορία III περιλαμβάνονται οι μαθητές που δεν καλύπτονται από τις κατηγορίες Ι ή II. Γίνονται δεκτοί εφόσονπάρχουν διαθέσιμες θέσεις. Στο πλαίσιο αυτό εφαρμόζεται για την εγγραφή τους σειρά προτεραιότητας και καταβάλλονται δίδακτρα.

Την ευθύνη για την εφαρμογή των αποφάσεων του Συμβουλίου, κατά την εγγραφή των μαθητών, αναλαμβάνουν οι διευθυντές των Σχολείων.